જમ્મુ કાશ્મીરના કઠુઆમાં મોરલ પોલીસનો એક એવો મામલો સામે આવ્યો છે જેને જાણીને તમારી કંપારી છૂટી જશે. અહીં એક છોકરીને ભગાડવા પર આરોપીને ઊંધો લટકાવીને ખુબ જ ખરાબ રીતે મારવામાં આવ્યો છે. એટલું જ નહીં પરંતુ ત્યારપછી તેને મરઘો બનાવીને તેની દંડાથી પીટાઈ કરવામાં આવી. જણાવવામાં આવી રહ્યું છે કે યુવક એક યુવતીને પ્રેમ કરતો હતો અને તેની સાથે લગ્ન કરવા માંગતો હતો. યુવતીનો પરિવાર આ સંબંધ માટે તૈયાર ના હતો. બંનેએ કોઈને પણ કહ્યા વિના કોર્ટમાં લગ્ન કરી લીધા હતા.